**Magyarország 2017. évi központi költségvetésének megalapozásáról szóló 2016. évi LXVII. törvény**

**Jogszabály-ismertető – 2016. június 17.**

A **Magyar Közlöny** (www.magyarkozlony.hu) 2016. évi **88. szám**ában, június 17-én jelent meg az országgyűlés által 2016. június 7-én elfogadott, a címben szereplő salátatörvény, mely az elfogadását követő napon – a 237. §-ban felsorolt kivételekkel – hatályba lépett.

Két helyen is módosítja a nemzeti köznevelésről szóló 2011. évi CXC. törvényt, s egyéb olyan törvényeket, melyekre az alábbiakban röviden felhívom a figyelmet.

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤

*II. FEJEZET A KÖZPONTI KÖLTSÉGVETÉSRŐL SZÓLÓ TÖRVÉNY VÉGREHAJTÁSÁHOZ KAPCSOLÓDÓ TOVÁBBI TÖRVÉNYMÓDOSÍTÁSOK*

**5. A közalkalmazottak jogállásáról szóló 1992. évi XXXIII. törvény módosítása**

**26. §** A közalkalmazottak jogállásáról szóló 1992. évi XXXIII. törvény 66. § (10) bekezdésében a „megállapítani” szövegrész helyébe a  „megállapítani, azzal, hogy *a  kerekítésre egy alkalommal, a  garantált illetmény végösszegének megállapítása során kerül sor*” szöveg lép.

**27. §** Hatályát veszti a közalkalmazottak jogállásáról szóló 1992. évi XXXIII. törvény

1. 85. § (3) bekezdés d) pont dc) alpontja,

2. 85. § (3) bekezdés e) pont eg) alpontja,

3. 93/A. §-a,

4. 3. számú melléklete.

***Megjegyzés:*** A hatályon kívül helyezések 1. és 2. pontja számunkra nem érdekes, a 3. és 4. pont összefügg, a 94/A. § alapján a fizetési osztályok első fizetési fokozatához tartozó illetmény garantált összegét, valamint a növekvő számú fizetési fokozatokhoz tartozó legkisebb szorzószámokat 2016-ra nézve a 3. melléklet állapítja meg. Ezt helyezik 2017. január 1-jén hatályon kívül.

**21. A szakképzési hozzájárulásról és a képzés fejlesztésének támogatásáról szóló 2011. évi CLV. törvény módosítása**

**101. §** A szakképzési hozzájárulásról és a  képzés fejlesztésének támogatásáról szóló 2011. évi CLV. törvény 12.  §-a a következő j) és k) ponttal egészül ki:

[A Nemzeti Foglalkoztatási Alap képzési alaprészének (a továbbiakban: alaprész) a  központi költségvetésről szóló törvényben a szakképzési és felnőttképzési támogatásokhoz kapcsolódóan meghatározott előirányzata tartalmazza:]

„j) *az állami fenntartású szakképző iskolák működési költségéhez való hozzájárulásra biztosítható keretösszeget,*

k) *a  szakképzésről szóló 2011. évi CLXXXVII. törvény 24/A.  § (6)  bekezdése alapján a  Szakképzési Hídprogramban részt vevő tanuló részére ösztöndíj formájában nyújtott támogatásra, és a pedagógus pótlék biztosítására szolgáló keretösszeget*.”

**102. §** A szakképzési hozzájárulásról és a  képzés fejlesztésének támogatásáról szóló 2011. évi CLV. törvény 19.  §-a a következő (18) és (19) bekezdéssel egészül ki:

„(18) Az  alaprész központi keretéből támogatás nyújtható az  állami szakképzési és felnőttképzési szerv részére a Nemzeti Szakképzési és Felnőttképzési Tanács működtetésével, valamint szakképzési és felnőttképzési szaklapok szerkesztésével, kiadásával összefüggő feladataira.

(19) A WorldSkills és EuroSkills versenyeken érmet szerző magyar versenyzőket – az  eredmények elismeréseként, miniszteri rendeletben meghatározottak szerint – díjazás illeti meg, amelyhez a  pénzügyi forrást az  alaprész központi keretéből szükséges biztosítani.”

**103. §** A szakképzési hozzájárulásról és a  képzés fejlesztésének támogatásáról szóló 2011. évi CLV. törvény 19/A.  § (1) bekezdése helyébe a következő rendelkezés lép:

„(1) A pályázati eljárás alapján nyújtható támogatások esetén a pályáztatás lebonyolítását az állami szakképzési és felnőttképzési szerv végzi. A  pályáztatás lebonyolításával összefüggő feladatai ellátására a  pályázati támogatási keretösszegből legfeljebb a keretösszeg 1%-a biztosítható az állami szakképzési és felnőttképzési szerv részére.”

**104. §** A szakképzési hozzájárulásról és a képzés fejlesztésének támogatásáról szóló 2011. évi CLV. törvény

1. 23. § (2) bekezdés a) pontjában az „ , i) és j)” szövegrész helyébe az „és i)” szöveg,

2. 23. § (2) bekezdés a) pontjában a „d), h) és i)” szövegrész helyébe a „d) és h)” szöveg lép.

**105. §** Hatályát veszti a szakképzési hozzájárulásról és a képzés fejlesztésének támogatásáról szóló 2011. évi CLV. törvény

1. 12. § i) pontja,

2. 19. § (8) bekezdése,

3. 19/A. § (2) és (3) bekezdése.

***Megjegyzés:*** A módosítások és a hatályon kívül helyezések nem befolyásolják lényegesen mindennapjainkat. A fenti módosításokból a 102. §, a 103. §, a 104. § 2. pontja, a 105. § 1. és 3. pontja 2017. jan. 1-jén lép hatályba.

**24. A nemzeti köznevelésről szóló 2011. évi CXC. törvény módosítása**

|  |  |  |
| --- | --- | --- |
| **Jelenlegi állapot** | **Módosítás** | **Hatályba lép** |
| **8. §** (3) Az óvodai nevelés 6. melléklet szerinti finanszírozott időkerete magába foglalja a gyermek napközbeni ellátásával összefüggő feladatokhoz, a teljes óvodai életet magában foglaló foglalkozásokra fordítható heti ötven óra időkeretet, továbbá a beilleszkedési, tanulási, magatartási nehézséggel küzdő gyermekek fejlesztő, valamint a sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatásának heti tizenegy óra időkeretét. | **108. §** (1) Az Nkt. 8. § (3) bekezdése helyébe a következő rendelkezés lép:**8. §** (3) Az  óvodai nevelés 6.  melléklet szerinti finanszírozott időkerete magában foglalja a  gyermek napközbeni ellátásával összefüggő feladatokhoz, a  teljes óvodai életet magában foglaló foglalkozásokra fordítható heti ötven óra időkeretet. A  fenntartó az  óvodában heti tizenegy órás időkeretben köteles megszervezni a  beilleszkedési, tanulási, magatartási nehézséggel küzdő gyermekek fejlesztő, valamint a  sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatását.  | **2016. 09. 01.** |
| **108. §** (2) Az Nkt. 8. §-a a következő (6) bekezdéssel egészül ki: (6) Óvoda esetében a  napi nyitvatartási idő legalább nyolc óra, amely időtartam a  fenntartó engedélyével csökkenthető. Ha a  fenntartó engedélye alapján az  óvoda hat óránál rövidebb napi nyitvatartási idővel működik, a  fenntartásához a  központi költségvetésből támogatás nem igényelhető. Ha a  napi nyitvatartási idő nem éri el a  nyolc órát, a  költségvetési támogatás nem teljes összegben illeti meg a  fenntartót, a  támogatás mértékét a központi költségvetésről szóló törvény állapítja meg. | **2017. 01. 01.** |
| (9) Az óvodapedagógiai program, kerettanterv a (8) bekezdésben meghatározott körben eltérhet az e törvényben meghatározottaktól, valamint az e törvény végrehajtására kiadott jogszabályoktól ~~azzal a megkötéssel, hogy az alternatív intézmények költség-vetési támogatásának alapja óvodapedagógiai program-jukban, kerettantervükben foglalt kötelező feladatellátás, ezen felül a működésükkel járó többletköltségekhez központi költségvetési többlettámogatás nem igényelhető.~~ | **109. §** Az Nkt. 9. § (9) bekezdése helyébe a következő rendelkezés lép: (9) Az óvodapedagógiai program, kerettanterv a (8) bekezdésben meghatározott körben eltérhet az e törvényben, valamint az e törvény felhatalmazása alapján megalkotott jogszabályban meghatározottaktól. | **2016. 06. 18.** |
| (2) A köznevelési feladatokat az állam intézmény alapításával és fenntartásával, továbbá az egyházi köznevelési intézmény vagy a magán köznevelési intézmény fenntartójával kötött köznevelési szerződés útján látja el. Az óvodai nevelésről a települési önkormányzat intézmény alapítása és fenntartása vagy köznevelési szerződés révén gondoskodik. ~~A fenntartó az általa fenntartott intézménybe járó gyermek lakóhelye szerinti önkormányzattól az óvoda fenntartásához hozzájárulást kérhet.~~ | **110. §** Az Nkt. 74. § (2) bekezdése helyébe a következő rendelkezés lép: (2) A  köznevelési feladatokat az  állam intézmény alapításával és fenntartásával, továbbá az  egyházi köznevelési intézmény, a  nemzetiségi önkormányzat fenntartásában álló vagy a  magán köznevelési intézmény útján látja el, a  fenntartóval az  állam köznevelési szerződést köt**het**. Az  óvodai nevelésről, a  nemzetiséghez tartozók óvodai neveléséről, a többi gyermekkel, tanulóval együtt nevelhető, oktatható sajátos nevelési igényű gyermekek óvodai neveléséről a települési önkormányzat vagy társulása intézmény alapítása és fenntartása vagy köznevelési szerződés révén gondoskodik. | **2016. 06. 18.** |
| **111. §** Az Nkt. a következő 96. §-a a következő (3b) bekezdéssel egészül ki: (3b) Az  egyházi és magánfenntartó – a  központi költségvetésről szóló törvényben biztosított – támogatásával kapcsolatos hatósági eljárásokban nem kell meghozni a  közigazgatási hatósági eljárás és szolgáltatás általános szabályairól szóló törvény szerinti függő hatályú döntést, valamint a hatóság vezetője az e bekezdés szerinti eljárás ügyintézési határidejét annak letelte előtt indokolt esetben, az indokok megjelölésével egy alkalommal, legfeljebb huszonegy nappal végzésben meghosszabbíthatja. | **2016. 06. 18.** |
| **112. §** Az Nkt. 6. melléklete módosul. Kizárólag az óvodákat érinti a *„Gyermekek, tanulók finanszírozott heti foglalkoztatási időkerete”* rész | **2016. 09. 01.** |
| **113. §** Az Nkt. 1. 96.  § (3)  bekezdésében az „a költségvetési támogatásokkal kapcsolatos első- és másodfokú eljárásokban, valamint a törvényességi és hatósági ellenőrzések során az ügyintézési határidő negyvenöt nap” szövegrész helyébe a „valamint a törvényességi és hatósági ellenőrzések során az ügyintézési határidő negyvenöt nap, a költségvetési támogatásokkal kapcsolatos első- és másodfokú eljárásokban két hónap” szöveg lép, 2. 6.  mellékletében foglalt táblázat E:1 mezőjében a „száma” szövegrész helyébe a „száma (óvoda esetében a  be-illeszkedési, tanulási, magatartási nehézséggel küzdő gyermekek fejlesztő, valamint a  sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatásának időkerete)” szöveg lép.  | **2016. 06. 18.****2016. 09. 01.** |
| **114. §** Hatályát veszti az Nkt. 89. § (4) bekezdése.**89. §** (4) ~~Az éves költségvetési törvényben kell meghatározni annak a támogatásnak az összegét, amelyet a fenntartó vagy a települési önkormányzat kap a gyermekek kedvezményes étkeztetésének megszervezéséhez, figyelembe véve a gyermekek védelméről és a gyámügyi igazgatásról szóló törvényben meghatározott normatív kedvezményeket.~~ | **2017. 01. 01.** |

**28. A munka törvénykönyvéről szóló 2012. évi I. törvény módosítása**

Nem érzékeltem, hogy tömegesen érintené a baptista intézményhálózatban foglalkoztatottakat, de érdemes áttanulmányozni a másfél oldalt.

*III. FEJEZET EGYES ELKÜLÖNÍTETT ÁLLAMI PÉNZALAPOK MEGSZÜNTETÉSE*

**62. A nemzeti köznevelésről szóló 2011. évi CXC. törvény módosítása**

**204. §** Hatályát veszti a nemzeti köznevelésről szóló 2011. évi CXC. törvény

1. 49. § (4) bekezdése,

2. 86. § (2) és (3) bekezdése,

3. 97. § (4), (8), (11), (14), (15), (17) bekezdése, (24) bekezdés a) pontja és (27) bekezdése,

4. 98. § (13) bekezdése,

5. 99. § (11) és (12) bekezdése,

6. 99/B. § (1)–(9) bekezdése.

|  |  |
| --- | --- |
| **Hatályát vesztő jogszabályhelyek** | **Hatályba lép** |
| **49. §** (4) Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt. | **2017. 01. 01.** |
| **86. §** (2) A köznevelési intézmény pedagógiai-szakmai ellenőrzésében – a (3) bekezdés *b)* pontjában foglalt kivétellel – köznevelési szakértő vehet részt. Szakképző iskolában folytatott pedagógiai-szakmai ellenőrzést szakmai szakértő bevonásával kell végezni.(3) Ha a pedagógiai-szakmai ellenőrzés nemzetiségi feladatot ellátó köznevelési intézményben folyik*a)* az ellenőrzést a nemzetiség nyelvét beszélő szakértő vezetheti, ha nincs ilyen szakértő, a vizsgálatot nemzetiség nyelvét beszélő pedagógus bevonásával kell végezni,*b)* a pedagógiai-szakmai ellenőrzésről értesíteni kell az országos nemzetiségi önkormányzatot, amely a szakmai ellenőrzésben részt vehet olyan szakirányú felsőfokú végzettséggel és szakterületén szerzett tízéves gyakorlattal rendelkező delegáltjával, aki szakterületének elismert képviselője. | **2017. 01. 01.** |
| **97. §** (4) *E törvény hatálybalépését követően a fenntartó négy hónapon belül* felülvizsgálja a közoktatásról szóló 1993. évi LXXIX. törvény 2012. augusztus 31-én hatályos szövege szerinti közoktatási intézmény alapító okiratát, annak érdekében, hogy megfeleljen az e törvényben foglaltaknak, és megküldi a törzskönyvi nyilvántartást vezető szervnek, a hivatalnak vagy a kormányhivatalnak. Ha a közoktatásról szóló 1993. évi LXXIX. törvény alapján a köznevelési intézmény a nyilvántartásba vételét követően megkezdhette működését és e törvény szerint működési engedéllyel kell rendelkeznie, a fenntartó köteles 2013. április 30-ig működési engedély iránti kérelmet benyújtani vagy a közoktatási intézményt megszüntetni.(8) A hivatal a köznevelés-fejlesztési tervet első alkalommal *2013. április 30-ig* készíti el.(11) *E törvény hatálybalépése és 2012. december 31-e között* a települési önkormányzati fenntartású köznevelési intézmény vezetőjének megbízására, valamint a megbízás visszavonására vonatkozó jogot a fenntartó gyakorolja.(14) Az iskola *2013. március 31-ig* felülvizsgálja a pedagógiai programját annak érdekében, hogy a kerettantervről szóló jogszabály, valamint e törvény rendelkezéseinek megfeleljen. A szakképző iskola a szakmai programmal, szakképzési kerettantervvel kapcsolatos felülvizsgálatot *2013. május 20-ig végzi el.*(15) A nevelési-oktatási intézmény *2013. március 31-ig* felülvizsgálja és módosítja az SZMSZ-ét annak érdekében, hogy megfeleljen az e törvényben és a végrehajtási rendeletben foglaltaknak.(17) A *2012/2013. tanítási év végéig* fejlesztőpedagógus-munkakörben foglalkoztatható az is, aki pedagógus-továbbképzés keretében elsajátította a szükséges ismereteket.(24) A 74. § (4)–(6) bekezdését 2013. január 1-jétől kell alkalmazni azzal, hogy*a)* a települési önkormányzat – a 76. § (4) bekezdésében foglaltaktól eltérően – első alkalommal *2012. november 15-ig* nyújthatja be*aa)* a 74. § (5) bekezdése szerinti kérelmet, amennyiben 2013. január 1-jétől a működtetést az államtól képes átvállalni, vagy*ab)* a 74. (4) bekezdése szerinti kérelmet, amennyiben 2013. január 1-jétől a működtetést nem képes vállalni,(27) Amennyiben a 73. § (3) bekezdése szerinti intézményi tanács nem jött létre, a 73. § (4) bekezdése szerinti intézményi tanács alakuló ülését az érintett iskola intézményvezetője *a nemzeti köznevelésről szóló 2011. évi CXC. törvény módosításáról szóló 2013. évi CXXXVII. törvény hatálybalépését követő negyvenöt napon belül* hívja össze. | **2016. 06. 18.*****Megjegyzés:*** a „lejárt szavatossá-gú” bekezdésektől tisztították meg a paragrafust. |
| **98. §** (13) Azokban a *kollégiumokban*, ahol a 2011/2012. tanítási év végéig nem döntöttek a pedagógiai felügyelői státusz bevezetéséről, a *2012/2013. tanévben* a Kt. 129. § (7) bekezdése alkalmazandó a kollégiumi nevelők heti kötelező óraszámára. | **2016. 06. 18.** |
| **99. §** (11) A Kt. alapján létrehozott Országos Köznevelési Tanács, valamint tagjainak megbízatása *2013. szeptember 1-jén megszűnik*.(12) *2012. szeptember 3-án jogutód nélkül megszűnik* az Országos Diákjogi Tanács, Országos Szülői Érdek-képviseleti Tanács. | **2016. 06. 18.** |
| **99/B. §** (1) A Kar Területi Küldöttgyűlése tagjainak megválasztásával, az Országos Küldöttgyűlés alakuló ülésének előkészítésével és lebonyolításával, továbbá a Kar tisztségviselőinek és bizottságainak megválasztásával összefüggő feladatok ellátására háromtagú Előkészítő Bizottság alakul, amelynek tagjait és elnökét az oktatásért felelős miniszter jelöli ki.(2) 2014. április 30-ig a Kar Országos Küldöttgyűlése alakuló ülést tart, amelynek összehívásáról az oktatásért felelős miniszter gondoskodik. Az Országos Küldöttgyűlés alakuló ülésén dönt a Kar Alapszabályának elfogadásáról, megválasztja a Kar képviseleti és ügyintéző szerveit.(3) A Kar területi szervei tisztségviselőinek és bizottságainak megválasztását az Országos Küldöttgyűlés alakuló ülését követő három hónapon belül kell megtartani.(4) Az Előkészítő Bizottság az alakuló ülését 2013. szeptember 30-ig tartja meg. Az Előkészítő Bizottság ügyrend alapján működik.(5) Az Előkészítő Bizottság az Országos Küldöttgyűlés megalakulásáig működik.(6) Az Előkészítő Bizottság feladatai:*a)* elkészíti az Ideiglenes Választási Szabályzatot,*b)* az Ideiglenes Választási Szabályzat szerint előkészíti és lebonyolítja az Országos Küldöttgyűlés tagjainak  megválasztását,*c)* javaslatot tesz az Alapszabályra.(7) Az Előkészítő Bizottság által elkészített Ideiglenes Választási Szabályzat a Területi Küldöttgyűlés tisztségviselőinek és bizottságainak megválasztását követő 60. napon hatályát veszti.(8) A Kar megalakulásával kapcsolatos költségeket az Emberi Erőforrások Minisztériuma fejezeti kezelésű előirányzata tartalmazza.(9) A 2013. szeptember 1-jén állami, önkormányzati fenntartású köznevelési intézményben pedagógus-munkakörben közalkalmazotti jogviszonyban foglalkoztatott a Kar tagjává válik. A munkáltató a pedagógus-munkakörben közalkalmazotti jogviszonyban foglalkoztatott alkalmazottairól 2013. november 30-ig értesítést küld az Előkészítő Bizottságnak. | **2016. 06. 18.** |

**71. A nemzeti köznevelés tankönyvellátásáról szóló 2013. évi CCXXXII. törvény módosítása**

**219. §** Hatályát veszti a nemzeti köznevelés tankönyvellátásáról szóló 2013. évi CCXXXII. törvény 7. § (5)–(11) bekezdése.

***Megjegyzés:*** teljesen érdektelen számunkra az érintett jogszabályhelyek hatályon kívül helyezése.

Kelt. 2016. június 17.

*Toldi Attila*

*Baptista Pedagógiai Intézet*

*tanügy-igazgatási előadó (+36-20/478-5582)*